section_heading: U literaturi
paragraph_text: Drevna priča Kufu i čarobnjaci spominje čarobnjaka Džedija. U priči, faraona Kufua zabavljaju njegovi sinovi pričajući mu priče. Nepoznati princ te Kafra i Baufra ispričaju svoje priče te tada dođe red na princa Hordžedefa, koji reče svom ocu da postoji veliki čarobnjak, koji ima moć uskrsnuća. Također, taj čarobnjak, imenom Džedi, zna broj tajnih odaja Totovog hrama.